User:Sanjay Rai BJP

भारतीय जनता पार्टी के राष्ट्रीय अध्यक्ष अमित शाह बुधवार को वाराणसी के बड़ा लालपुर स्थित पंडित दीनदयाल उपाध्याय ट्रेड सेंटर में सोशल मीडिया वालेंटियर मीट को संबोधित करेंगे। इस मीट में करीब दो हजार सोशल मीडिया पर भाजपा समर्थक और कार्यकर्ता शिरकत करेंगे। कार्यक्रम में मुख्यमंत्री योगी आदित्यनाथ, प्रदेश अध्यक्ष डा. महेन्द्र नाथ पाण्डेय, राष्ट्रीय महामंत्री भूपेन्द्र यादव, राष्ट्रीय सह महामंत्री (संगठन) शिव प्रकाश, प्रदेश महामंत्री (संगठन) सुनील बंसल कार्यक्रम व पार्टी के आईटी सेल के राष्ट्रीय संयोजक अमित मालवीय भी उपस्थित रहेंगे। इस सिलसिले में भाजपा के आईटी सेल के प्रमुख संजय राय की अध्यक्षता में प्रदेश कार्यालय लखनऊ में हुई बैठक में सोशल मीडिया वालेंटियर मीट की तैयारियों को अंतिम रूप दिया गया। बैठक में प्रदेश आईटी प्रमुख संजय राय ने बताया कि सोशल मीडिया व वालेन्टियर्स मीट में उन लोगों को आमंत्रित किया गया है जो सोशल मीडिया के विभिन्न मंचों पर सक्रिय हैं। साथ ही भाजपा और उसकी विचारधारा के पुरजोर समर्थक हैं। श्री राय ने बताया कि सोशल मीडिया पर कोई भी अपना पक्ष स्वतंत्र रूप से रख सकता है। इसलिए पार्टी की योजना है कि सोशल मीडिया पर सक्रिय भाजपा समर्थकों से सम्पर्क कर उनके माध्यम से सरकार एवं पार्टी की योजनाओं का विस्तार किया जाए। बैठक में वालंटियर मीट के लिए प्रदेश आइटी टीम ने कार्यक्रम की विभिन्न योजनाओं की मॉनिटरिंग के लिए विशेष कार्य योजना बनाई है। इसके लिए सभी व्यवस्थाओं के लिए 5-5 लोगों की टीम तैयार की गयी है।